Свети Винцент и Гренадини

Свети Винцент и Гренадини, скратено СВГ, (англиски: Saint Vincent and the Grenadines) е држава во Средна Америка, дел од Карипските Острови Мали Антили. Западно од државата се наоѓа Карипското Море, додека источно од државата се наоѓа Атлантскиот Океан. Вкупната површина на земјата изнесува 389 км2 со вкупно население од 120.000 жители. Државата е составена од островот Свети Винцент и две третини од островите Гренадини, каде една третина припаѓа на Гренада.

Северно од Свети Винцент и Гренадините се наоѓа државата Света Луција, источно се наоѓа Барбадос, додека јужно од истата се наоѓа државата Гренада. Главен град на земјата е Кингстаун со службен јазик англиски. Низ историјата, таа била колонија и на Франција и на Велика Британија.

 Потекло на поимот 
Островот Свети Винцент се стекнал со истото име уште со доаѓањето на Кристофер Колумбо на островот. Имено, тој стигнал на островот на 22 јануари 1498 година кога бил празникот на Свети Винцент од Сарагоса — покровител на Португалија. Претходно островот се викал Хаироун. Понекогаш на македонски државата и островите се именуваат како Свети Винсент и Гренадините.

 Историја 

 Географија  
мини|100п|лево|Карта на СВГ.

Свети Винцент и Гренадини е островска држава составена од неколку острови. Државата се наоѓа во Средна Америка, поточно дел е од островите Мали Антили. Јужно од државата се наоѓа Гренада, додека северно е Света Луција. Западно од државата се наоѓа Карипското Море, додека источно се наоѓа Атлантскиот Океан. Најголем остров е Свети Винцент со вкупна површина од 344 км2, додека останатите помали острови Гренадини зафаќаат површина од 45 км2, но јужните островчиња од Гренадините се под контрола на Гренада. Главен град на државата е Кингстаун и државата има вкупно население од 120.000 жители.

 Острови
 бр.остров  адм. центар други нас. места  површина  (км2)  население1 Острови Свети Винцент Кингстаун Џорџтаун, Биера Вилиџ, Бијабу, Шатобеле  342.8  109010 1.1 Свети Винцент Кингстаун Џорџтаун, Биера Вилиџ, Бијабу, Шатобеле 342.7  109000 1.2 Јанг Јанг Ајланд Иљја де Форт, Саут Поинт, Сансет Поинт0.07 10 1.3 останати острови Кау и Калвс 0.03 0 2 Гренадини Порт Елизабет Довер, Дерик, Ештон,Бедно, Чарлстаун, Клифтон, Френдшип, Ловел, Олд Вол, Пеџет Фарм, Хамилтон 47.23  11000 2.1 Бекија Порт Елизабет Хамилтом, Белмон, Пеџет Фарм, Дерик17.00 5900 2.2 Петит Невис Ејлин Кориа  0.29 0 2.3 Кватр Гранд Беј Mitchell mansion 1.52 0 2.4 Батовија Лендинг Поинт  0.71 0 2.5 Балисо Лендинг Беј  1.29 0 2.6 Мустик Ловел Британија Беј, Довер 5.70 800 2.7 Петит Мустик   0.40 0 2.8 Саван Норт Поинт  0.11 0 2.9 Петит Кануан   0.20 0 2.10Кануан Чарлстаун Иненс Беј, Глоси, Тафија, Френдшип, Барбрус, Рили Беј, и др.   7.60 1200 2.11 Меро Олд Вол Ланс Бандо, Солтвисл Беј, Салин Беј, и др. 2.10 280 2.12 Тобаго Петит Бато Петит Рамо, Барадол, Петит Тобак0.25 0 2.13 Јунион со Хепи и Фригата Клифтон  Ештон9.00 2700 2.14 Морпион и уште два насипа  0.0020 2.15 Петит Сент Винсент Телескоп Хил Вест Енд Бич, Карибијан Бич, Винди Хил, Крос Поинт, Атлантик Бич, и др. 0.46 80 2.16Палм Кактус Хил Сансет Грил Бич, Норт Бич  0.54 30 2.17 останати острови Пиџн, Пилорис, Ребит, Доув, Кетолик, Пунес 0.06 0    Свети Винцент и ГренадиниКингстаун Џорџтаун, Виара Вилиџ, Бијабу, Порт Елизабет, Шатобеле 390120000 

 Политички систем 

Свети Винцент и Гренадини е уставна монархија каде шеф на државата е кралот Чарлс III. Тој во државата е претставен од генералниот гувернер, кој моментално на таа позиција е Фредерик Балантајн.

Гувернерот има церемонијална улога. Контролата на владата е во рацете на премиерот и неговиот кабинет на министри. Моментален премиер на државата е Ралф Гонсалвес. Државата нема формална армиска војска, но присутна се кралските полициски сили на Свети Винцент и Гренадини.

 Административна поделба 
мини|десно|130п|Парохии на СВГ.

Административни, државата е поделена на шест парохии. Пет од парохиите се на островот Свети Винцент, додека шестата е составена од сите Гренадини кои се во склоп на државата. Кингстаун се наоѓа во парохијата Свети Џорџ. Најголема парохија е Шарлот.
парохијаглавен градШарлотЏорџтаунГренадиниПорт ЕлизабетСент ЕндруЛајуСент ДејвидШатобелерСент ЏорџКингстаунСент ПатрикБаруали

 Стопанство 
мини|десно|150п|Кингстаун.

Земјоделството е доминантна гранка во стопанството и производството. Покрај тоа, во државата има и сектор за услуги, кој се заснова на туризмот. Владата не била многу успешна во промоција на нови индустриски гранки и има висок степен на невработеност од 22%. Туризмот во државата има голем потенцијал  за развој. Бидејќи филмот Пиратите од Карибите се снимал во оваа држава, тоа резултирало зголемен туризам.

 Демографија 
мини|150п|десно|Бекија.

Вкупното население на Свети Винцент и Гренадини изнесува 118.149 жители според пописот од јуни 2008 година. Етнички, 66% од населението е црно, 6% се Индијци, 19% мешано население, 2% се староседелско население, 4% се бело население и 3% останато. Голем дел од населението е со африканско потекло кое било донесено на островите за работа на плантажи. Државата има голем степен на емиграција.

Службен јазик во државата е англискиот јазик, но голем број од населението зборува Винцентски креолски јазик. Англискиот се користи во образованието, религијата и останатите општествените установи.

Голем дел од населението се Христијани.

Христијани - 97,570
Муслимани - 1,650
Без Религија - 2,750
Хиндуисти - 3,740
Народна Религија - 2,200
Други - 2,200

 Култура 


Музиката на Свети Винцент и Гренадините вклучува големи тапани, калипсо, сока и други инструменти. Популарни во државата се бендовите. Најпознат меѓународен пејач е Марлон Рудет, водечки вокал на групата Mattafix позната по хитот „Big City Life“.

 Наводи 

 Додатни информации 
 Bobrow, Jill & Jinkins, Dana. 1985. St. Vincent and the Grenadines. 4th Edition Revised and Updated, Concepts Publishing Co., Waitsfield, Vermont, 1993.
 CIA Factbook entry 
 Gonsalves, Ralph E. 1994. History and the Future: A Caribbean Perspective. Quik-Print, Kingstown, St. Vincent.
 US Dept of State Profile
 Williams, Eric. 1964. British Historians and the West Indies, Port-of-Spain.

 Поврзано 
 Кингстаун
 Свети Винцент
 Гренадини
 Винцентски креолски јазик
 Мали Антили
 Западноиндиска Федерација

 Надворешни врски 
 Влада
 Влада на Свети Винцент и Гренадини
 Шеф на држава и кабинет 
 Општо

 Свети Винцент и Гренадини на UCB 

 Друго
 Пари на Свети Винцент и Гренадини 
 Банка Свети Винцент

Свети Винцент и Гренадини
Категорија:Држави во Северна Америка
Категорија:Карипски земји
Категорија:Држави и територии настанати во 1979 година
Категорија:Членки на Комонвелтот